Z A P I S N I K
9. sjednice Vijeća Mjesnog odbora Resnički gaj održane 3. veljače 2026.                           u  Zagrebu, Čulinečka cesta 230, s početkom u 18,00 sati


Nazočni članovi Vijeća:
Tomislav Antolović, Ivica Gavrić, Nevenka Habric, Denis Mašić i Jelena Horvat.

Odsutni članovi Vijeća: /

Ostali nazočni: /

Predsjedava: Nevenka Habric, predsjednica Vijeća.

Zapisnik vodi: Nevenka Habric.

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Predsjednica Vijeća daje zapisnik 8. sjednice na verifikaciju.
Vijeće jednoglasno prihvaća tekst Zapisnika 8. sjednice Vijeća, bez izmjena.

Na prijedlog predsjednice Vijeće jednoglasno utvrđuje


DNEVNI  RED

1. Zaključak o rješavanju aktualne komunalne problematike - donošenje zaključka;
1. Pitanja, prijedlozi i obavijesti.



Ad 1.  Zaključak o rješavanju aktualne komunalne problematike - donošenje zaključka.

Uvodno obrazloženje iznosi predsjednica Vijeća.

U raspravi sudjeluju: Tomislav Antolović, Ivica Gavrić, Nevenka Habric, Denis Mašić i Jelena Horvat.
 
Vijeće jednoglasno donosi

ZAKLJUČAK o prijedlogu postavljanja lažnog uspornika s katadiopterom u I. Resničkom gaju ispred kbr. 15A ili 16 A.
(Zaključak se prilaže ovom zapisniku i njegov je sastavni dio.)


Ad 2.  Pitanja, prijedlozi i obavijesti.

Predsjednica Vijeća obavještava članove Vijeća da je pristiglo očitovanje od Gradskog ureda za mjesnu samoupravu, promet, komunalne poslove, civilnu zaštitu i sigurnost, Sektora za ceste vezano za Prijedlog o formiranju javnog dobra - nerazvrstane ceste na dijelu k.č.br. 1446 i dr. k.o. Resnik. Očitovanje je proslijeđeno tražitelju te po ovom traženju Vijeće nema nikakve ingerencije te se tražitelja upućuje da se obrati nadležnim službama. 

Predsjednica Vijeća predlaže da se članovi Vijeća odreknu naknade za prosinac 2025. godine, odnosno da primljenu naknadu sponzoriraju za troškove organizacije fašnika koji će se održati 15. veljače 2026. godine. Sredstva su potrebna za kupovinu poklona za djecu, krafne, kuhano vino, čaj, keksa, poklona za najbolju masku, a sve u iznosu od otprilike 1.500,00 eura, naravno uz podršku ostalih sponzora. Sponzorirana sredstva nisu dovoljna za organizaciju maskenbala te je Vijeće jednoglasno odlučilo da će naknadu donirati za spomenutu manifestaciju.
Očekuje se približno 110 djece i njihovih roditelja.

Sjednica je završila u  19,00 sati. 

	

KLASA: 024-08/26-003/279
URBROJ: 251-13-11-6/015-26-2
Zagreb, 3. veljače 2026. 



Predsjednica
Vijeća Mjesnog odbora Resnički gaj

Nevenka Habric
















Z A K LJ U Č A K
o prijedlogu za postavljanje lažnog uspornika s katadiopterom
 u I. Resničkom gaju ispred kbr.15A ili 16A

1. Vijeće Mjesnog odbora Resnički gaj je ponovno razmotrilo postavljanje lažnog uspornika s katadiopterom u I. Resničkom gaju ispred kbr. 15A ili 16A.

2. Vijeće zaključuje da se odluka o točnoj lokaciji postavljanja prepusti prometnoj struci.

3. Sastavni dio ovog zaključka je obrazloženje.

4. Ovaj Zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost.

                      PREDSJEDNICA VIJEĆA
                    Mjesnog odbora Resnički gaj

     Nevenka Habric

OBRAZLOŽENJE

Trenutno novo doseljeni stanari u I. Resničkom gaju na kbr. 15 A, zatražili su postavljanje lažnog uspornika s katadiopterom ispred kbr. 15 A, što Vijeće Mjesnog odbora Resnički gaj podržava.
Naime, postojeće zebre možda nisu prilagođene novo doseljenim stanovnicima kod izlaza, odnosno ulaza u zgradu, te se ostavlja prometnoj struci da donese najbolje rješenje za postavljanjem lažnog uspornika s katadiopterom u I. Resničkom gaju.


